CELEX: 32015R1125
Language: lv
Date: 2015-07-10 00:00:00
Title: Komisijas Regula (ES) 2015/1125 (2015. gada 10. jūlijs), ar ko Regulu (EK) Nr. 1881/2006 groza attiecībā uz policiklisko aromātisko ogļūdeņražu maksimāli pieļaujamo koncentrāciju Katsuobushi (kaltēta svītrainā tunzivs) un konkrētās kūpinātās Baltijas reņģēs (Dokuments attiecas uz EEZ)

11.7.2015   
            
            
               LV
            
            
               Eiropas Savienības Oficiālais Vēstnesis
            
            
               L 184/7
            
         KOMISIJAS REGULA (ES) 2015/1125
   (2015. gada 10. jūlijs),
   ar ko Regulu (EK) Nr. 1881/2006 groza attiecībā uz policiklisko aromātisko ogļūdeņražu maksimāli pieļaujamo koncentrāciju Katsuobushi (kaltēta svītrainā tunzivs) un konkrētās kūpinātās Baltijas reņģēs
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1993. gada 8. februāra Regulu (EEK) Nr. 315/93, ar ko nosaka Kopienas procedūras attiecībā uz piesārņotājiem pārtikā (1), un jo īpaši tās 2. panta 3. punktu,
   tā kā:
   
               (1)
            
            
               Komisijas Regulā (EK) Nr. 1881/2006 (2) ir noteikta policiklisko aromātisko ogļūdeņražu (PAO) maksimāli pieļaujamā koncentrācija pārtikā.
            
         
               (2)
            
            
               Saskaņā ar minēto regulu pieļaujamajai PAO koncentrācijai jābūt drošai un iespējami zemai saprātīgi sasniedzamajā līmenī (ALARA), pamatojoties uz labu ražošanas, žāvēšanas un lauksaimniecības/zivsaimniecības praksi. 2011. gada dati par kūpinātām zivīm liecina, ka ir sasniedzama zemāka maksimāli pieļaujamā PAO koncentrācija, un tā tika noteikta ar Komisijas Regulu (ES) Nr. 835/2011 (3). Tomēr dažos gadījumos bija jāpielāgo kūpināšanas tehnoloģija. Tāpēc tika piešķirts trīs gadu pārejas periods, pirms 2014. gada 1. septembrī stājās spēkā zemākā maksimāli pieļaujamā koncentrācija.
            
         
               (3)
            
            
               
                  Katsuobushi ir tradicionāls japāņu pārtikas produkts, kas izgatavots no svītrainās tunzivs. Tā ražošanas process ietver filetēšanu, vārīšanu un asaku izņemšanu, pēc kuras tiek veikta kūpināšana/žāvēšana koksnes dūmos. Japānas iestādes nesen ir sniegušas pierādījumus, kas liecina – kaut arī iespēju robežās tiek izmantota laba kūpināšanas prakse, šajā produktā nav iespējams panākt zemāko PAO koncentrāciju. Tāpēc ir lietderīgi grozīt pašreizējo PAO maksimāli pieļaujamo koncentrāciju Katsuobushi, nosakot koncentrāciju, kas bija piemērojama pirms 2014. gada 1. septembra.
            
         
               (4)
            
            
               Ar vispārējo nosaukumu Sprotid Igaunijā parasti apzīmē produktu, kas atkarībā no gadalaika un pieejamības tradicionāli var saturēt gan brētliņas (Sprattus sprattus), gan Baltijas reņģes (Clupea harengus membras). Šīs ir līdzīga izmēra zivis, un tās tiek klasificētas kā mazizmēra zivis. Sprotid marķējumā ir norādīts, vai produkts satur brētliņas vai Baltijas reņģes, vai to maisījumu, un minēta katras zivju sugas proporcija produktā. Baltijas reņģēm izmanto tādu pašu kūpināšanas procesu kā brētliņām, tāpēc PAO koncentrācija Baltijas reņģēs ir līdzīga kā kūpinātās brētliņās. Tāpēc ir lietderīgi kūpinātām Baltijas reņģēm un kūpinātu reņģu konserviem noteikt tādu pašu maksimāli pieļaujamo koncentrāciju kā kūpinātām brētliņām un kūpinātu brētliņu konserviem.
            
         
               (5)
            
            
               Tiesību akti, kas saistīti ar zvejas un akvakultūras produktu kopējo tirgus organizāciju, ir aizstāti, tāpēc ir nepieciešamas izmaiņas dažās beigu piezīmēs. Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1881/2006 pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 10. jūlijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 37, 13.2.1993., 1. lpp.
   
   
      (2)  Komisijas 2006. gada 19. decembra Regula (EK) Nr. 1881/2006, ar ko nosaka konkrētu piesārņotāju maksimāli pieļaujamo koncentrāciju pārtikas produktos (OV L 364, 20.12.2006., 5. lpp.).
   
      (3)  Komisijas 2011. gada 19. augusta Regula (ES) Nr. 835/2011, ar kuru groza Regulu (EK) Nr. 1881/2006 attiecībā uz policiklisko aromātisko ogļūdeņražu maksimāli pieļaujamo koncentrāciju pārtikas produktos (OV L 215, 20.8.2011., 4. lpp.).
   
      PIELIKUMS
      Regulas (EK) Nr. 1881/2006 pielikumu groza šādi:
      
                  1)
               
               
                  6. sadaļu “Policikliskie aromātiskie ogļūdeņraži” aizstāj ar šādu:
                  
                     “6. sadaļa: Policikliskie aromātiskie ogļūdeņraži
                  
                  
                              Pārtikas produkti
                           
                           
                              Maksimāli pieļaujamā koncentrācija (μg/kg)
                           
                        
                              6.1.
                           
                           
                              Benzo(a)pirēns, benz(a)antracēns, benzo(b)fluorantēns un krizēns
                           
                           
                              Benzo(a)pirēns
                           
                           
                              Benzo(a)pirēna, benz(a)antracēna, benzo(b)fluorantēna un krizēna summa (45)
                           
                        
                              6.1.1.
                           
                           
                              Eļļas un tauki (bet ne kakao sviests un kokosriekstu eļļa), kurus paredzēts lietot tieši uzturā vai izmantot kā sastāvdaļu pārtikā
                           
                           
                              2,0
                           
                           
                              10,0
                           
                        
                              6.1.2.
                           
                           
                              Kakao pupiņas un atvasinātie produkti
                           
                           
                              no 1.4.2013. – 5,0 μg/kg tauku
                           
                           
                              no 1.4.2013. līdz 31.3.2015. – 35,0 μg/kg tauku
                              no 1.4.2015. – 30,0 μg/kg tauku
                           
                        
                              6.1.3.
                           
                           
                              Kokosriekstu eļļa, kuru nav paredzēts lietot tieši uzturā vai izmantot kā sastāvdaļu pārtikā
                           
                           
                              2,0
                           
                           
                              20,0
                           
                        
                              6.1.4.
                           
                           
                              Kūpināta gaļa un kūpinātas gaļas produkti
                           
                           
                              līdz 31.8.2014. – 5,0
                              1.9.2014. – 2,0
                           
                           
                              no 1.9.2012. līdz 31.8.2014. – 30,0
                              no 1.9.2014. – 12,0
                           
                        
                              6.1.5.
                           
                           
                              Muskuļaudu gaļa no kūpinātām zivīm un kūpinātiem zvejniecības produktiem (25) (36), izņemot 6.1.6. un 6.1.7. punktā minētos zvejniecības produktus. Maksimāli pieļaujamā koncentrācija kūpinātiem vēžveidīgajiem ir spēkā attiecībā uz muskuļaudu gaļu no ekstremitātēm un vēdera (44). Kūpinātiem krabjiem un krabjveidīgajiem vēžiem (Brachyura un Anomura) maksimāli pieļaujamā koncentrācija ir spēkā attiecībā uz muskuļaudu gaļu no ekstremitātēm.
                           
                           
                              līdz 31.8.2014. – 5,0
                              no 1.9.2014. – 2,0
                           
                           
                              no 1.9.2012. līdz 31.8.2014. – 30,0
                              no 1.9.2014. – 12,0
                           
                        
                              6.1.6.
                           
                           
                              Kūpinātas brētliņas un kūpinātu brētliņu konservi (25) (47) (Sprattus sprattus), kūpinātas Baltijas reņģes (garums ≤ 14 cm) un kūpinātu Baltijas reņģu (garums ≤ 14 cm) (25) (47) (Clupea harengus membras) konservi, Katsuobushi (kaltēta svītrainā tunzivs, Katsuwonus pelamis), gliemenes (svaigas, dzesētas vai saldētas) (26), termiski apstrādāta gaļa un termiski apstrādāti gaļas produkti (46), ko pārdod galapatērētājam.
                           
                           
                              5,0
                           
                           
                              30,0
                           
                        
                              6.1.7.
                           
                           
                              Gliemenes (36) (kūpinātas)
                           
                           
                              6,0
                           
                           
                              35,0
                           
                        
                              6.1.8.
                           
                           
                              Pārstrādātu graudaugu pārtika un pārtika zīdaiņiem un maziem bērniem (3) (29)
                           
                           
                              1,0
                           
                           
                              1,0
                           
                        
                              6.1.9.
                           
                           
                              Mātes piena aizstājējs zīdaiņiem un piebarošanas pārtika, arī piens zīdaiņiem un piena maisījumi piebarošanai (8) (29)
                           
                           
                              1,0
                           
                           
                              1,0
                           
                        
                              6.1.10.
                           
                           
                              Diētiska pārtika cilvēkiem ar veselības traucējumiem (9) (29), kas īpaši paredzēta zīdaiņiem
                           
                           
                              1,0
                           
                           
                              1,0”
                           
                        
            
                  2)
               
               
                  pielikuma (26) beigu piezīmi aizstāj ar šādu:
                  
                              “(26)
                           
                           
                              Pārtikas produkti (atbilstīgajā ailē uzskaitītās sugas), kas attiecīgi iekļauti I pielikuma saraksta c) un f) kategorijā Eiropas Parlamenta un Padomes 2013. gada 11. decembra Regulā (ES) Nr. 1379/2013 par zvejas un akvakultūras produktu tirgu kopīgo organizāciju un ar ko groza Padomes Regulas (EK) Nr. 1184/2006 un (EK) Nr. 1224/2009 un atceļ Padomes Regulu (EK) Nr. 104/2000 (OV L 354, 28.12.2013., 1. lpp.). Žāvētu, atšķaidītu, apstrādātu un/vai saliktu pārtikas produktu gadījumā spēkā ir 2. panta 1. un 2. punkts. Pecten maximus gadījumā maksimāli pieļaujamā koncentrācija attiecas tikai uz slēdzējmuskuli un gonādu.”;
                           
                        
            
                  3)
               
               
                  pielikuma (36) beigu piezīmi aizstāj ar šādu:
                  
                              “(36)
                           
                           
                              Šajā kategorijā iekļautie pārtikas produkti atbilstoši Regulas (EK) Nr. 1379/2013 1. pielikuma saraksta b), c) un i) kategorijai.”